నర్సీపట్నం

నర్సీపట్నం, ఆంధ్రప్రదేశ్ రాష్ట్రంలోని అనకాపల్లి జిల్లాకు చెందిన పట్టణం. నర్సీపట్నం నుండి ఎటు వెళ్ళినా ఏజన్సీ ప్రాంతమే వస్తుంది కాబట్టి 'గేట్ వే ఆఫ్ ఏజన్సీ'గా పిలవబడుతూ ఉంది. ఇది తుని నుండి 43 కీ.మీ, విశాఖపట్నం నుండి 72 కీ.మీ దూరంలో ఉంది.

 చరిత్ర 
1922 ప్రాంతంలో విప్లవ వీరుడు అల్లూరి సీతారామరాజు కూలగొట్టింది ఈ పట్టణంలోని పోలీస్ స్టేషను. అదే పోలీస్ స్టేషను ఇప్పటికి గుర్తుగా ఉంది. పెద్దగా మార్పులు చేయ లేదు. బ్రిటిష్ కాలం నాటి తాలుకా ఆఫీస్, సబ్ కలెక్టర్ ఆఫీస్ లు చారిత్రక చిహ్నాలుగా నిలిచి ఉన్నాయి. సివిల్ సర్వెంట్స్ గా ఉన్న అనేక మంది ప్రసిద్దులకు ప్రారంభం ఇక్కడే కావడంతో సివిల్ సర్వెంట్స్ పై ఉపమన్యు చటర్జీ (ఆంగ్ల వికీ వ్యాసం)  వ్రాసిన ఇంగ్లీష్ నవల ఆగస్టు నవల ఆధారంగా సినిమా తీయడం ఇక్కడే జరిగింది.

జనగణన వివరాలు
2011 భారత జనాభా లెక్కలు ప్రకారం నర్శీపట్నం జనాభా - మొత్తం 91,612. అందులో పురుషులు 44,655 మంది ఉండగా స్త్రీలు 46,957 మంది ఉన్నారు.

పరిపాలన
నర్సీపట్నం పురపాలక సంఘం పట్టణ పరిపాలన నిర్వహిస్తుంది.

రవాణా సదుపాయాలు
నర్సీపట్నం ఊరికి, నర్సీపట్నం రోడ్డు రైలు స్టేషనుకూ దరిదాపు 30 కిలోమీటర్ల దూరం ఉంటుంది. పూర్వం చింతపల్లి, సీలేరు, పాడేరు, మొదలైన మన్యపు ప్రాంతాలలో ఎక్కడికి వెళ్ళాలన్నా నర్సీపట్నం మీదుగానే వెళ్ళవలసి వచ్చేది. ఇక్కడ రెవెన్యు డివిషనల్ ఆఫీసు ఉండేది. ప్రస్తుతం ఒక బస్సు కాంప్లెక్స్ ఉంది. నర్సీపట్నం నుండి తుని రైల్వేస్టేషన్ కు ప్రతి 15 నిమిషాలకు ఒక బస్సు సదుపాయం ఉంది.

ఇవీ చూడండి
నర్సీపట్నం శాసనసభ నియోజకవర్గం

మూలాలు

 వెలుపలి లంకెలు 

వర్గం:అనకాపల్లి జిల్లా పట్టణాలు